**Økonomiske retningslinjer Larvik Ski**

Larvik Ski ønsker å ha klare regler som føles rettferdige for alle. Disse retningslinjene fremlegges på årsmøtet 9.4.16.

**STARTKONTIGENTER:**

* Larvik Ski dekker startkontigenten for alle løpere i aldersbestemte klasser, t.o.m. eldre junior. Dette gjelder terminfestede renn i egen krets, Ungdommens Holmenkollrenn, Hovedlandsrennet, junior-NM og NC junior.
* For å få dekket startkontigent må man ha betalt medlemskontigent.
* Løpere som uteblir fra renn må selv betale startavgiften. Unntak fra dette er sykdom.
* Løpere som etteranmelder seg må selv betale startkontigenten.
* Renn utenfor egen krets og turrenn dekkes av utøveren selv.
* Seniorløpere og alle som deltar i turrenn dekker startkontigenten selv. Unntak fra dette er stafetter, NM, NC, samt terminfestede renn i egen krets for **aktive** seniorløpere.

**Samlinger:**

* Utøvere dekker selv utgifter til alle samlinger.
* Samlinger i regi av Larvik Ski drives etter selvkostprinsippet, men det oppfordres til å søke styret om stønad til slike tiltak.

**REISE OG OPPHOLDSUTGIFTER**

* UNGDOMMENS HOLMENKOLLRENN (13 og 14 år).
  + Det gis ingen støtte til reise og opphold til Ungdommens Holmenkollrenn. Vi oppfordrer løpere til å reise sammen.
* HOVEDLANDSRENNET (15 og 16 år)
  + Løpere som skal delta i Hovedlandsrennet får dekket oppholds- og reiseutgifter inntil 800 kroner pr døgn. For å kunne delta må løperen ha deltatt jevnlig på treninger, samlinger og renn.
  + Leder (det presiseres at dette er én trener) får dekket reise og opphold.
  + Lederen må så tidlig som mulig ta kontakt med kretsen for eventuell samordning av reise og opphold. Bestilling av overnatting og billetter i forbindelse med flyreise må gjøres så tidlig som mulig for å få en gunstig pris. Dersom det er flere foreldre som ønsker å delta og påta seg lederoppgaver, kan lederoppgavene gå på omgang, evnt at man fordele oppgavene og den økonomiske støtten som Larvik Ski gir.
  + Regningene samles opp og leveres samlet ved sesongslutt til Trude Smedsrud.
* JR-NM, NC, SENIOR-NM og VM-MØNSTRING
  + Samme som Hovedlandsrennet gjelder. Dog: Seniorløpere får ikke dekket reise og opphold for leder.

Larvik Ski dekker utgifter til smørebod for Hovedlandsrenn, Norgescup og VM-mønstring.

**SKILISENS**

Utøvere som har fylt 13 år må ha skilisens. Denne betales av utøveren selv. Første gangs skilisens bestilles via klubbens lisensansvarlig. Deretter blir den automatisk fornyet hvert år med giro til utøveren.

**DUGNAD**

Foresatte som har utøvere på trening må regne med å delta på dugnad som blant annet å hjelpe til ved arrangementer, loddsalg og rydding av løyper.

Styret.